PARTENERIAT DE IMPLEMENTARE

încheiat pentru realizarea obiectivului de investitii

**"Realizare inel ocolitor al Municipiului Targu Mures prin interconectarea Autostrazii A3, E60, DN 15 si DJ 152A"**

Nr. \_\_\_\_\_\_/\_\_\_\_\_\_\_\_

##### Părţile

1. ***Compania Nationala de Administrare a infrastructurii Rutiere S.A. (abreviat C.N.A.I.R.),*** companie strategică de interes national, care se organizează şi funcționează în condițiile O.U.G. nr. 84/2003 pentru înființarea Companiei Naționale de Administrare a Infrastructurii Rutiere - S.A. prin reorganizarea Regiei Autonome "Administrația Națională a Drumurilor din România", cu modificările şi completările ulterioare, cu sediul în București, Sectorul 1, bd. Dinicu Golescu nr.38, codul fiscal RO16054368, în calitate de *Beneficiar*, ca titular al dreptului de implementare, denumita **Partener 1,** reprezentată prin Mariana IONITA, Director General, pe de o parte, și
2. **U.A.T. Municipiul Târgu Mureș,** cu sediul în Târgu Mureș, str. P-ța Victoriei nr. 3, cod postal 540026, jud. Mureș, cod fiscal 4322823, în calitate de *Implementator*, denumit **Partener 2**, reprezentată prin Soόs Zoltán, Primar, pe de alta parte,

vazand propunerea de implementare avansata de Implementator prin adresa nr. 56241/24.09.2020,

constatand ca, potrivit Ordinului ministrului transporturilor, infrastructurii si comunicatiilor, avizat de ministrul fondurilor europene la propunerea Organismului Intermediar Transport din cadrul Ministerului Transporturilor, Infrastructurii si Comunicatiilor, a fost verificata capacitatea de implementare a proiectului propus spre implementare,

in temeiul art. 5 din O.U.G. nr. 101/2020 privind unele măsuri pentru implementarea Proiectelor cu finanțare din fonduri europene în vederea evitării riscului de dezangajare pentru perioada de programare 2014-2020,

au convenit incheierea prezentului Parteneriat in conditiile, termenele si pentru scopul mentionate mai jos.

##### Obiectul

* 1. Obiectul acestui Parteneriat il constituie asigurarea conlucrarii intre parteneri in vederea realizarii de proiecte de infrastructură de transport rutier de natura variantelor ocolitoare, drumurilor de legătură la drumurile naționale, drumurilor alternative ca soluții pentru descongestionarea de trafic rutier, părți ale drumurilor expres, părți ale autostrăzilor, inclusiv modernizarea, reabilitarea acestora, precum și orice alte categorii de lucrări similare, în vederea implementării, în calitate de implementatori. In mod particular, scopul Parteneriatului este acela de a asigura implementarea Proiectului **"Realizare inel ocolitor al Municipiului Targu Mures prin interconectarea Autostrazii A3, E60, DN 15 si DJ 152A"**, denumit in continuare si „Proiectul”.
  2. Scopul Parteneriatului aferent Proiectului **"Realizare inel ocolitor al Municipiului Targu Mures prin interconectarea Autostrazii A3, E60, DN 15 si DJ 152A"** este acela de a implementa Proiectul în cadrul P.O.I.M. 2014-2020.
  3. Acest Parteneriat se constituie ca anexă la Contractul de finanţare care se incheie pentru implementarea Proiectului mentionat la alin. (2).

**Art. 3. Principiile de bună practică ale Parteneriatului**

* 1. Părțile trebuie să contribuie la realizarea Proiectului şi să îşi asume rolul lor în cadrul Proiectului, aşa cum acesta este definit în cadrul prezentului Parteneriat.
  2. Părţile trebuie să se consulte în mod regulat şi să se informeze asupra tuturor aspectelor privind evoluţia Proiectului.
  3. Părțile trebuie să implementeze activităţile cu respectarea dispozitiilor legale si a celor mai înalte standarde profesionale şi de etică.
  4. Părțile sunt obligate să respecte regulile referitoare la conflictul de interese şi regimul incompatibilităţilor, iar în cazul apariţiei unei asemenea situaţii să dispună luarea măsurilor care să conducă la stingerea acesteia şi evitarea producerii unei situații similare în viitor.
  5. Părțile înțeleg și acceptă faptul că vor răspunde individual in raport cu Autoritatea de Management, pentru realizarea angajamentelor asumate de fiecare dintre aceștia în implementarea Proiectului, conform Cererii de finanțare si prezentului Parteneriat.

**Art. 4 Roluri şi responsabilităţi în implementarea Proiectului**

* 1. Rolurile şi responsabilităţile sunt descrise în tabelul de mai jos şi corespund prevederilor din Cererea de finanţare – care este documentul principal în stabilirea principalelor activități asumate de fiecare partener:

|  |  |  |  |
| --- | --- | --- | --- |
| **Organizaţia** | **Descrierea activităţilor/subactivităților derulate de fiecare partener, în vederea obținerii fiecărui rezultat în parte** | **Rezultate ale Proiectului**  **(la care contribuie fiecare partener)** | **Valoarea totală eligibilă alocată fiecărui partener și % din valoarea totală eligibilă a Proiectului**  **(lei/%)** |
| Partener 1 | Exproprierea pentru utilitate publica (daca este cazul) | Promovare hotarari de guvern de expropriere, in baza documentelor de identificare a proprietarilor si a raportului de evaluare realizat de catre partenerul 2 | Se va stabili la momentul depunerii aplicatiei de finantare. |
| Contractarea serviciilor de realizare a auditului de siguranta | Realizarea auditului de siguranta rutiera pentru:  etapa 2 – Proiect tehnic,  etapa 3 – anterior receptiei si  etapa 4 – ulterior receptiei | Se va stabili la momentul depunerii aplicatiei de finantare. |
| Derularea procesului de accesare a finantarii nerambursabile | Elaborarea si depunerea aplicatiei de finantare | Se va stabili la momentul depunerii aplicatiei de finantare. |
| Derularea procesului de prefinantare/plata/ rambursare a finantarii | Elaborarea si depunerea cererilor de prefinantare/ rambursare/plata | Personal propriu CNAIR SA |
| Participarea la receptia obiectivului | PV de receptie la terminarea lucrarilor | CNAIR SA, in calitate de partener, va fi notificat cu privire la receptia lucrarilor. |
| Preluarea in administrare a obiectivului | Ulterior receptiei finale | CNAIR va prelua investitia rezultata, conform art. 5 alin. (7) din O.U.G. nr. 101/2020, pe baza de delegatie din partea ministerului de resort, in numele si pe seama statului roman. |
| Intretinere curenta si periodica | Ulterior perioadei de garantie |  |
| Partener 2 | Elaborarea, modificarea, revizuirea, completarea, actualizarea documentațiilor tehnico-economice, supunerea spre aprobare conform legii, după caz, necesare pentru implementarea Proiectelor de infrastructură de transport rutier | Initierea parteneriatului de implementare |  |
| Intocmirea documentatiilor cadastrale | Finalizarea procesului de expropriere | Se va stabili la momentul depunerii aplicatiei de finantare. |
| Derularea procedurilor de achizitie, in calitate de autoritate contractanta, pentru contractarea supervizarii, proiectarii si executiei lucrarilor, precum si pentru alte achizitii necesare implementarii Proiectului, inclusiv incheierea si derularea contractelor aferente | Semnarea contractelor de:   1. Supervizare 2. Proiectare si executie 3. Masuri de publicitate privind finantarea din POIM 2014-2020 | Se va stabili la momentul depunerii aplicatiei de finantare. |
| Monitorizarea si implementarea Proiectului | Indeplinirea indicatorilor definiti prin contractul de finantare (aplicatia de finantare) | Se va stabili la momentul depunerii aplicatiei de finantare. |
| Monitorizarea și urmărirea lucrărilor executate pentru proiectele de infrastructură | Respectarea calitativa si cantitativa a lucrarilor, conform documentatiei tehnice si normelor aplicabile | Pe tot parcursul desfasurarii executiei necesare Proiectului |
| Întocmirea și supunerea spre aprobare a proceselor- verbale de recepție la terminarea lucrărilor în condițiile prevăzute de lege - Receptia obiectivului | PV de receptie la terminarea lucrarilor | CNAIR va fi inclusa ca invitat in procedura de receptie. |
| Decontarea lucrărilor executate de către executanții de lucrări; elaborarea și depunerea cererilor de prefinanțare/ rambursare /plata a cheltuielilor rezultate din implementarea proiectelor de infrastructură rutieră | Derularea formalitatilor necesare intocmirii cererilor de prefinantare/ rambursare/ plata | UAT va asigura pregatirea documentatia necesare introducerii la prefinantare/ rambursare/plata a lucrarilor/serviciilor/produselor aferente Proiectului, conform Cererii de finantare |
| Monitorizare pe perioada de garantie a lucrarilor. In perioada de garantie, răspunde de implementarea Proiectului de infrastructură rutieră la standardele de calitate prevăzute de legislația în vigoare și își asumă întreaga responsabilitate pentru respectarea prevederilor legale, normelor tehnice, precum și a oricăror alte reglementări în vigoare pentru implementarea Proiectelor de infrastructură rutieră. | PV de receptie finala a lucrarilor | CNAIR va fi inclusa ca invitat in procedura de receptie. |
|  | Alte categorii de activități care sunt necesare pentru a asigura implementarea proiectelor de infrastructură de transport rutier | Derularea, receptia si utilizarea in conditii legale a obiectivului. | UAT si CNAIR vor participa, in limitele legii si ale Parteneriatului de implementare la desfasurarea oricaror operatiuni necesare atingerii obiectivelor si indicatorilor din Cererea de finantare |

* 1. Responsabilități și angajamente financiare între parteneri

##### Partenerii vor asigura, dupa caz, contribuţia la cheltuielile eligibile ale Proiectului, aşa cum este precizat în Cererea de finanţare.

|  |  |
| --- | --- |
| **Organizaţia** | **Contribuţia (unde este cazul)** |
| Partener 1 | Se vor defini la momentul depunerii aplicatiei de finantare |
| Partener 2 | Se vor defini la momentul depunerii aplicatiei de finantare |

În plus, fiecare partener va asigura îndeplinirea sarcinilor prezentate la articolul 7 – *Obligațiile partenerilor.*

(3) Informații despre conturile bancare

| Organizatie | IBAN | Cont | Banca | Sucursala | Adresa sucursala | Alte info. |
| --- | --- | --- | --- | --- | --- | --- |
| Partener 1 \*) |  |  |  |  |  |  |
| Partener 2 \*) | RO96TREZ47621A480103XXXX | 21A480103 | Trezoreria Statului | Târgu Mureș | Str. Gh. Doja nr. 1-3, Municipiul Târgu Mureș, Jud. Mureș | Cont prefinanțare |
| RO52TREZ47621A480102XXXX | 21A480102 | Trezoreria Statului | Târgu Mureș | Str. Gh. Doja nr. 1-3, Municipiul Târgu Mureș, Jud. Mureș | Cont rambursare ani anteriori |
| RO20TREZ476504102X017120 | 5041.02 | Trezoreria Statului | Târgu Mureș | Str. Gh. Doja nr. 1-3, Municipiul Târgu Mureș, Jud. Mureș | Cont cereri de plată |
| RO65TREZ47621A426900XXXX | 21A426900 | Trezoreria Statului | Târgu Mureș | Str. Gh. Doja nr. 1-3, Municipiul Târgu Mureș, Jud. Mureș | Cont rambursare An curent |
| RO08TREZ47621A480101XXXX | 21A480101 | Trezoreria Statului | Târgu Mureș | Str. Gh. Doja nr. 1-3, Municipiul Târgu Mureș, Jud. Mureș | Cont rambursare An curent |

\*) Vor fi comunicate de catre ambele parti prin corespondenta oficiala.

Responsabilitățile privind derularea fluxurilor financiare sunt conforme cu prevederile H.G. nr. 93/2016 privind aprobarea normelor metodologice de aplicare a prevederilor O.U.G. nr. 40/2015 privind gestionarea financiară a fondurilor europene pentru perioada de programare 2014-2020, cu modificările și completările ulterioare.

**Art. 5. Perioada de valabilitate a Parteneriatului**

Perioada de valabilitate a Parteneriatului începe la data semnării acestuia și încetează la data la care Contractul de finanțare aferent Proiectului își încetează valabilitatea sau in alt mod prevazut de lege.

**Art. 6. Drepturile partenerilor**

1. Partenerii au dreptul să solicite furnizarea oricăror informaţii şi documente legate de Proiect, inclusiv în scopul elaborării rapoartelor de progres și a cererilor de prefinanțare/ rambursare /plata
2. Partenerii au dreptul de a solicita rambursarea cheltuielilor angajate ca eligibile conform rolului deținut în Proiect.
3. Partenerii au dreptul la fondurile obţinute din procesul de rambursare pentru cheltuielile angajate de către aceştia, care au fost certificate ca eligibile.

**Art. 7. Obligaţiile partenerilor**

1. Partenerul 1 va pregăti Cererea de finanţare.
2. Partenerii se vor asigura că îndeplinesc prevederile aplicabile ale O.U.G. nr. 101/2020 privind unele măsuri pentru implementarea Proiectelor cu finanţare din fonduri europene în vederea evitării riscului de dezangajare pentru perioada de programare 2014-2020.
3. Fiecare partener este obligat să furnizeze celuilalt orice informaţii de natură tehnică sau financiară legate de Proiect, solicitate in relatia cu Autoritatea de Management, Autoritatea de Certificare, Autoritatea de Audit, Comisia Europeană sau orice alt organism abilitat să verifice sau să realizeze auditul asupra modului de implementare a Proiectelor cofinanţate din instrumente structurale și să asigure toate condițiile pentru efectuarea verificărilor la fața locului.
4. Beneficiarul va elabora și semna Cererea de finanţare și Contractul de finanţare și Cererile de prefinantare/rambursare/plata, dupa caz.
5. Beneficiarul este responsabil de elaborarea rapoartelor de progres și a cererilor de prefinanțare/rambursare/plata și de verificarea cheltuielilor efectuate de către partener și a tuturor documentelor justificative întocmite de către aceștia.
6. Beneficiarul va înainta AM cererile de prefinantare/rambursare/plata, împreună cu documentele justificative, rapoartele de progres etc., conform prevederilor legale incidente și ale contractului de finanțare.
7. Beneficiarul este obligat să deschidă conturi bancare dedicate Proiectului, în conformitate cu prevederile legale în materie în vigoare.
8. Beneficiarul este obligat să țină o evidență contabilă distinctă a Proiectului, utilizând conturi analitice dedicate pentru reflectarea tuturor operațiunilor referitoare la implementarea Proiectului, în conformitate cu dispozițiile legale.
9. Partenerii se vor consulta cu regularitate, fiecare avand obligatia de a-l informa pe celalalt despre progresul în implementarea Proiectului şi de a furniza copii ale rapoartelor de progres şi financiare.
10. Beneficiarul se va asigura că propunerile pentru modificări ale Proiectului care vizează activităţile, rezultatele, indicatorii și bugetul aferente fiecărui partener vor fi convenite prin consimțământ scris al fiecărui partener înaintea de solicitarea aprobării de către Autoritatea de Management (AM).
11. Beneficiarul va asigura desfăşurarea corectă a procedurilor de atribuire a contractelor de achiziţie publică care îi revin, conform normelor în vigoare.
12. Beneficiarul este responsabil cu transmiterea cererilor de prefinanţare/rambursare/plata către AM, conform prevederilor Contractului de finanţare.
13. Partenerii sunt responsabili, potrivit legii si prezentului Parteneriat, în situația recuperării cheltuielilor proprii afectate, de neregulile identificate în cadrul Proiectului conform notificărilor și titlurilor de creanță emise pe numele fiecaruia sau al amandurora de către Autoritatea de Management (AM).
14. În raporturile dintre părţi, fiecare parte răspunde doar pentru realizarea activităţilor ce îi revin şi niciuna dintre părţi nu este în niciun fel răspunzătoare pentru activităţile realizate sau nerealizate de cealaltă parte.
15. Beneficiarul are obligația să păstreze toate documentele originale, inclusiv documentele contabile, privind activitățile derulate și cheltuielile eligibile efectuate de lider în vederea asigurării unei piste de audit adecvate, în conformitate cu regulamentele UE și naționale. Toate documentele vor fi păstrate până la închiderea oficială a Programului sau până la expirarea perioadei de durabilitate a Proiectului, oricare intervine ultima.
16. În termen de maximum 10 zile lucrătoare de la primirea de la AM a Contractului de finanțare/notificărilor/actelor adiționale semnate, Beneficiarul are obligația de a transmite fiecărui partener câte o copie a acestor documente.

**Art. 8 Plăți**

* 1. Plăţile pentru Proiect vor fi făcute atât de către Beneficiar, cât și de către parteneri, din conturile deschise dedicate Proiectului și în limita bugetului alocat pentru fiecare dintre aceștia.
  2. Cheltuielile efectuate de către Beneficiar/parteneri vor fi rambursate de către AM POIM pe baza documentelor justificative prezentate, în condițiile stabilite în Contractul de finanțare.

**Art. 9 Achiziții aferente Proiectului**

* 1. Achiziţiile de orice fel din cadrul Proiectului vor fi făcute de către Beneficiar sau de către fiecare membru al Parteneriatului conform Cererii de finanțare, cu respectarea legislației privind achizițiile publice, a condiţiilor din contractul de finanţare şi a instrucţiunilor emise de AM și/sau alte organisme abilitate.

**Art. 10 Proprietatea**

* 1. Părţile au obligaţia de a asigura funcţionarea tuturor bunurilor, echipamentelor achiziţionate din finanţarea nerambursabilă, la locul de desfăşurare a Proiectului şi exclusiv în scopul pentru care au fost achiziţionate.
  2. Părţile au obligaţia să nu înstrăineze, închirieze, gajeze bunurile achiziţionate ca urmare a obţinerii finanţării prin POIM, pe o perioadă de 5 ani de la finalizarea Proiectului.
  3. Părţile au obligaţia să se asigure că nu vor desfăşura activităţi economice în scopul obţinerii de venituri/profit din echipamentele achiziţionate prin Proiect, din documentațiile tehnico-economice elaborate sau din utilizarea infrastructurii/ aplicaţiilor informatice realizate, în afara activităţilor pentru care a fost finanţat Proiectul prin acordarea dreptului de utilizare a acestora către terţe părţi (infrastructura şi echipamentele care fac obiectul Proiectului finanţat prin fonduri publice nu pot fi utilizate în alt scop/cu altă destinaţie decât cea principală).

**Art. 11 Confidențialitate**

* 1. Părţile semnatare ale prezentului acord de Parteneriat convin să păstreze în strictă confidenţialitate informaţiile primite în cadrul şi pe parcursul implementării Proiectului şi sunt de acord să prevină orice utilizare sau divulgare neautorizată a unor astfel de informaţii. Părțile înțeleg să utilizeze informaţiile confidenţiale doar în scopul de a-şi îndeplini obligaţiile din prezentul Parteneriat de implementare.
  2. Prin excepție de la paragraful (1), următoarele elemente nu vor avea caracter confidențial:

1. Denumirea Proiectului, denumirea completă a beneficiarului, data de începere și cea de finalizare ale Proiectului, datele de contact – minimum o adresă de e-mail și număr de telefon – funcționale pentru echipa Proiectului; locul de implementare a Proiectului – localitate, județ, regiune și, dacă Proiectul include activități care se adresează publicului, adresa exactă și datele de contact pentru spațiile dedicate acestor activități în cadrul Proiectului;
2. valoarea totală a finanțării nerambursabile acordate și intensitatea sprijinului, exprimate atât ca sumă concretă, cât și ca procent din totalul cheltuielilor eligibile ale Proiectului, precum și valoarea plăților efectuate;
3. dimensiunea și caracteristicile grupului țintă și, după caz, ale beneficiarilor finali ai Proiectului;
4. informații privind resursele umane din cadrul Proiectului: nume, denumirea postului, timpul de lucru;
5. rezultatele estimate și cele realizate ale Proiectului, atât cele corespunzătoare obiectivelor, cât și cele corespunzătoare activităților, cu referire la indicatorii stabiliți;
6. denumirea furnizorilor de produse, prestatorilor de servicii și executanților de lucrări contractați în cadrul Proiectului, precum și obiectul contractului, valoarea acestuia și plățile efectuate;
7. elemente de sustenabilitate a rezultatelor Proiectului – informații conform contractului de finanțare, respectiv conform condițiilor prevăzute în art. 71 din Regulamentul CE 1303/2013.

**Art. 12 Forța majoră**

(1) Prin forță majoră se înțelege orice eveniment extern, imprevizibil, absolut invincibil și inevitabil intervenit după data semnării Parteneriatului, care împiedică executarea în tot sau în parte a Parteneriatului și care exonerează de răspundere partea care o invocă.

(2) Pot constitui cauze de forță majoră evenimente cum ar fi: calamitățile naturale (cutremure, inundații, alunecări de teren), război, revoluție, embargo, pandemie.

(3) Partea care invocă forța majoră are obligația de a notifica celeilalte părți cazul de forță majoră, în termen de 5 zile de la data apariției și de a dovedi existența situației de forță majoră în baza unui document eliberat sau emis de către autoritatea competentă, în termen de cel mult 15 zile de la data comunicării acestuia. De asemenea, are obligația de a comunica data încetării situației de forță majoră, în termen de 5 zile.

(4) Părțile au obligația de a lua orice măsuri care le stau la dispoziție în vederea limitării consecințelor acțiunii de forță majoră.

(5) Dacă partea care invocă forța majoră nu procedează la notificarea începerii și încetării cazului de forță majoră, în condițiile și termenele prevăzute, va suporta toate daunele provocate celeilalte părți prin lipsa de notificare.

(6) Executarea Parteneriatului va fi suspendată de la data apariției cazului de forță majoră pe perioada de acțiune a acesteia, fără a prejudicia drepturile ce se cuvin părților.

(7) În cazul în care forța majoră și/sau efectele acesteia obligă la suspendarea executării prezentului Parteneriat pe o perioadă mai mare de 3 luni, părțile se vor întâlni într-un termen de cel mult 10 zile de la expirarea acestei perioade, pentru a conveni asupra modului de continuare, modificare sau încetare a Parteneriatului.

**Art. 13 Legea aplicabilă**

* 1. Prezentului Parteneriat i se va aplica legislația românească şi va fi interpretat în conformitate cu aceasta.
  2. Pe durata prezentului Parteneriatului, părţile vor avea dreptul sa convină în scris asupra modificării anumitor clauze, prin act adiţional, oricând interesele lor cer acest lucru sau când aceste circumstanţe au loc şi nu au putut fi prevăzute în momentul în care s-a încheiat prezentul Acord de Parteneriat, cu respectarea legii aplicabile.

**Art. 14 Dispoziţii finale**

* 1. Comunicarea între părți se va realiza prin scrisoare oficială și/sau poștă electronică. Adresele de e-mail care vor fi utilizate în acest scop vor fi comunicate în scris ulterior, prin adresa oficiala.
  2. Toate posibilele dispute rezultate din prezentul Parteneriat sau în legătură cu acesta, pe care părţile nu le pot soluţiona pe cale amiabilă, vor fi soluţionate de instanţele competente.

**Art.15. Interpretare**

* 1. Orice expresie și/sau cuvânt care nu este definit în prezentul Parteneriat, dar care este definit în Contractul de finanțare/Cererea de finanțare, va avea înțelesul prevăzut în aceste documente.

În prezentul Parteneriat, cu excepția unei prevederi contrare, cuvintele la forma singular vor include forma de plural și viceversa, acolo unde acest lucru este permis de context.

* 1. Termenul ”zi” ori ”zile” sau orice referire la zile reprezintă zile lucrătoare, dacă nu se specifică în mod deosebit.
  2. În prezentul Parteneriat, trimiterea la un contract presupune referirea în mod specific la forma curentă a acelui contract aşa cum a fost acesta amendat.
  3. În prezentul Parteneriat, titlurile şi cuprinsul sunt inserate numai pentru o mai uşoară referinţă şi nu vor afecta interpretarea prezentului Parteneriat.

Prezentul Parteneriat de implementare s-a încheiat astăzi,……………….., în trei exemplare identice, semnat, de fiecare parte.

|  |  |
| --- | --- |
| Partener 1 - *Beneficiar* | Partener 2 - *Implementator* |
|  |  |
| *Director General*  *Mariana Ionita*  **Data** | *Primar*  *Soόs Zoltán,*  **Data** |
|  |  |